31999R2551
L 308/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2551/1999 НА КОМИСИЯТА
от 2 декември 1999 година
за изменение на Регламент (ЕО) № 963/98 относно определяне на стандартите за търговия с цветно зеле (карфиол) и артишок
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 1257/1999 (2), и по-специално член 2, параграф 2 от него,
като има предвид, че:
(1)
Регламент (ЕО) № 963/98 на Комисията от 7 май 1998 г. (3) относно определяне на стандартите за търговия с цветно зеле (карфиол) и артишок предвижда в приложение I към него разпоредби относно цвета на цветното зеле (карфиол). Някои нови сортове цветно зеле (карфиол) имат различен цвят от тези, които са били разрешени за търговия досега. Следователно разпоредбите относно качеството и маркировката от стандартите, приложими към цветното зеле (карфиол), следва да бъдат изменени.
(2)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложение I от Регламент (ЕО) № 963/98 се изменя, както следва:
1)
В дял II („Разпоредби относно качеството“), буква Б („Класификация“), бележка под линия 1 се заменя със следното:
„(1)
Независимо от това търговията с цветно зеле (карфиол) с друг цвят е разрешена, при условие че той отговаря на характеристиките, предвидени за съответния клас и че цветът му е характерен за сорта.“
2)
В дял VI („Разпоредби относно маркировката“), буква Б („Естество на продукта“), второто тире се заменя със следното:
„-
Наименование на търговския вид или на сорта цветно зеле (карфиол) с различен цвят, посочен в дял II, буква Б, бележка под линия (1).“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага се от първия ден на месеца, следващ този на влизането му в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 декември 1999 година.